CELEX: 32008R0245
Language: el
Date: 2008-03-17 00:00:00
Title: Κανονισμός (ΕΚ) αριθ. 245/2008 της Επιτροπής, της 17ης Μαρτίου 2008 , σχετικά με παρέκκλιση από τον κανονισμό (ΕΚ) αριθ. 1249/96 για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών

18.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 75/62
            
         
      ΚΑΝΟΝΙΣΜΌΣ (ΕΚ) αριθ. 245/2008 ΤΗΣ ΕΠΙΤΡΟΠΉΣ
   
   της 17ης Μαρτίου 2008
   σχετικά με παρέκκλιση από τον κανονισμό (ΕΚ) αριθ. 1249/96 για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 5 παράγραφος 1 πρώτο εδάφιο στοιχείο β) του κανονισμού (ΕΚ) αριθ. 1249/96 της Επιτροπής, της 28ης Ιουνίου 1996, για τις λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών (2) προβλέπει, σε περίπτωση εισαγωγής μαλακού σίτου υψηλής ποιότητας, την αρχή της ειδικής εγγύησης επιπλέον των εγγυήσεων που προβλέπονται στον κανονισμό (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (3). Η εν λόγω πρόσθετη εγγύηση των 95 ευρώ ανά τόνο δικαιολογείται από τη διαφορά των ισχυόντων εισαγωγικών δασμών μεταξύ των διαφόρων κατηγοριών μαλακού σίτου ανάλογα εάν ο σίτος είναι υψηλής ποιότητας ή μέσης και βασικής ποιότητας.
            
         
               (2)
            
            
               Ο κανονισμός (ΕΚ) αριθ. 1/2008 του Συμβουλίου (4) ανέστειλε προσωρινά τους εισαγωγικούς δασμούς ορισμένων σιτηρών για την περίοδο εμπορίας 2007/08 που λήγει στις 30 Ιουνίου 2008, επιτρέποντας ταυτόχρονα την επαναφορά τους πριν από την ημερομηνία αυτή, εάν οι συνθήκες της αγοράς το δικαιολογούν.
            
         
               (3)
            
            
               Η προσωρινή αναστολή των δασμών για τις εισαγωγές που πραγματοποιούνται βάσει πιστοποιητικών εισαγωγής τα οποία εκδίδονται από τις 4 Ιανουαρίου 2008, σύμφωνα με το άρθρο 2 του κανονισμού (ΕΚ) αριθ. 1/2008, οδήγησε σε προσωρινή εξάλειψη των ειδικών περιστάσεων που δικαιολογούν την καθιέρωση συστήματος πρόσθετων ειδικών εγγυήσεων επιπλέον των εγγυήσεων των πιστοποιητικών εισαγωγής. Λαμβανομένων υπόψη των νέων αυτών όρων που εφαρμόζονται στην εισαγωγή μαλακού σίτου από την έναρξη ισχύος του κανονισμού (ΕΚ) αριθ. 1/2008, η πρόσθετη εγγύηση των 95 ευρώ ανά τόνο που προβλέπεται στο άρθρο 5 παράγραφος 1 δεύτερο εδάφιο στοιχείο β) του κανονισμού (ΕΚ) αριθ. 1249/96 δεν δικαιολογείται πλέον μέχρι την επαναφορά των εισαγωγικών δασμών.
            
         
               (4)
            
            
               Ωστόσο, η εν λόγω πρόσθετη εγγύηση έχει συσταθεί από ορισμένους εμπορευομένους μετά τη δημοσίευση του κανονισμού (ΕΚ) αριθ. 1/2008. Προκειμένου να περιορισθούν οι χρηματοδοτικοί περιορισμοί που προκύπτουν για τους εν λόγω εμπορευομένους, κρίνεται σκόπιμο να προβλεφθεί η άμεση αποδέσμευση της εγγύησης αυτής.
            
         
               (5)
            
            
               Ως εκ τούτου, πρέπει να προβλεφθεί παρέκκλιση από τον κανονισμό (ΕΚ) αριθ. 1249/96.
            
         
               (6)
            
            
               Για να μη συνεχιστεί η σύσταση της ειδικής εγγύησης από τους εμπορευομένους και λόγω της ανάγκης αποδέσμευσης, το συντομότερο δυνατό, των εγγυήσεων που έχουν συσταθεί από τις 4 Ιανουαρίου 2008, ο παρών κανονισμός πρέπει να αρχίσει να ισχύει αμέσως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Κατά παρέκκλιση από το άρθρο 5 παράγραφος 1 στοιχείο β) του κανονισμού (ΕΚ) αριθ. 1249/96, η πρόσθετη εγγύηση που αναφέρεται στην εν λόγω διάταξη δεν απαιτείται κατά τη διάρκεια της περιόδου αναστολής των εισαγωγικών δασμών ορισμένων σιτηρών που θεσπίστηκε με τον κανονισμό (ΕΚ) αριθ. 1/2008.
   2.   Οι πρόσθετες εγγυήσεις που αναφέρονται στην παράγραφο 1, οι οποίες έχουν συσταθεί από τις 4 Ιανουαρίου 2008, αποδεσμεύονται αμέσως.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαρτίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78. Κανονισμός όπως τροποποιήθηκε τελευταία με τον κανονισμό (ΕΚ) αριθ. 735/2007 (ΕΕ L 169 της 29.6.2007 σ. 6).
   
      (2)  ΕΕ L 161 της 29.6.1996, σ. 125. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1816/2005 (ΕΕ L 292 της 8.11.2005, σ. 5).
   
      (3)  ΕΕ L 189 της 29.7.2003, σ. 12. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1996/2006 (ΕΕ L 398 της 30.12.2006, σ. 1).
   
      (4)  ΕΕ L 1 της 4.1.2008, σ. 1.